cyanic-selkie/wikianc huggingface dataset:
סידני קרוסבי
2006–2007
קרוסבי כבש את השלושער הראשון שלו ב-NHL ב-28 באוקטובר 2006 בניצחון קבוצתו 8-2 על פילדלפיה פליירס. הצלחתו במשחק נגד הפליירס המשיכה שישה שבועות מאוחר יותר, כשב-13 בדצמבר קבע שיא נקודות אישי למשחק עם 6 נקודות (שער אחד וחמישה אסיסטים). את העונה הרגילה סיים בראש טבלת הנקודות של הליגה עם 36 שערים ו-84 אסיסטים ב-79 משחקים, ובכל הפך לבן העשרה הראשון שמוביל את טבלת הנקודות של ה-NHL מאז וויין גרצקי בשנת 1980, והשחקן הצעיר אי פעם שזוכה בגביע ארט רוס. באותה שנה, לאחר שבעונה הקודמת סימו אחרונים בחטיבה המזרחית, סיימו הפינגויינס את העונה במקום החמישי בחטיבה, ונכנסו לראשונה מאז 2001 לפלייאוף. במשחק נגד אוטווה סנטורס, בסיבוב הראשון בפלייאוף, כבש קרוסבי שער במשחק הפלייאוף הראשון שלו בהפסד קבוצתו 6-3. לאחר ההפסד, מונה קרוסבי לקפטן של הפינגווינס, ובכך היה לקפטן הצעיר ביותר אי פעם ב-NHL בגיל 19, 9 חודשים ו-24 ימים, לאחר שסירב בשלב קודם של העונה לתפקיד (שיאו כקפטן הצעיר בהיסטוריה נשבר ב-2012).
באותה עונה זכה קרוסבי בגביע הארט כ-MVP של העונה ובפרס טד לינדזי כ-MVP של איגוד השחקנים. בכך הפך לזוכה הצעיר ביותר אי פעם בפרס טד לינדסי. בנוסף, שיחק קרוסבי במשחק האול-סטאר של ה-NHL, וגם בתחום זה שבר את שיא השחקן הצעיר ביותר.
2007–2008
היעדרותו מסגל הפינגווינס הייתה עליית המדרגה לחברו לקבוצה יבגני מלקין, שזוהי שנתו השנייה בקבוצה, להפוך לכוכב בזכות עצמו. מלקין סיים עונה זו במקום השני בטבלת הנקודות (אחרי אלכסנדר אובצ'קין. מלקין גם היה מועמד לגביע ההארט, שגם בו זכה אובצ'קין לבסוף. בנוסף לחזרתו של קרוסבי לקבוצת הפינגויינס מאוחר בעונה, הקבוצה התחזקה עם החלוץ המפורסם מריאן הוסה מהאטלנטה ת'ראשרס במועד סיום תקופת העברות השחקנים, בכך היו הפינגווינס מוכנים לפלייאוף במטרה להגיע רחוק. פיטסבורג סיימו את העונה במקום הראשון באטלנטיק דוויז'ן, ובמקום השני בחטיבה המזרחית אחרי מונטריאול קנדיאנס. בשלב הראשון של הפלייאוף, ניצחון הפינגווינס את סדרת השלב הראשון 4-0 (מתוך 7) את אוטווה סנטורס. לאחר מכן ניצחו גם את ניו יורק ריינג'רס ואת פילדלפיה פליירס (את שניהם 5-1). פיטסבורג הגיעו לסדרת הגמר, לראשונה מאז 1992, כדי לפגוש שם את דטרויט רד וינגס. בסופו של דבר, הפינגווינס הפסידו בסדרה. קרוסבי סיים את הפלייאוף במקום השני בטבלת הנקודות עם 27 נקודות (6 שערים, 20 אסיסטים ב-21 משחקים).
2008–2009
מוקדם בעונה הבאה, ב-18 באוקטובר 2008, קרוסבי הבקיע שער אחד וחילק 3 אסיסטים ובכך הצליח להגיע לנקודת ציון בקריירה, 100 שערים, 200 אסיסטים ו-300 נקודות. באותו מהלך שבו קרוסבי הבקיע, יבגני מלקין נתן לו אסיסט וכך הגיע בעצמו ל-200 נקודות. ובסוף המשחק, מאמן הפינגווינס חתך את פאד (דיסקית) המשחק לחצי על מנת ששניהם יוכלו לשמור חלק ממנה למזכרת. קרוסבי נפצע קלות מוקדם בעונה, דבר שגרם לו לפספס חמישה משחקים. קרוסבי סיים עם 103 נקודות (33 שערים ו-70 אסיסטים) ובכך סיים במקום השלישי בטבלת הנקודות בזמן שיבגני מלקין תפס את המקום הראשון ואת גביע הארט רוז.
לפלייאוף של 2009, נכנסו הפינגווינס בתור אלופי החטיבה המזרחית של שנה שעברה. בסיבוב הראשון ניצחו את פילדלפיה פליירס כדי לפגוש בסיבוב השני את הוושינגטון קפיטלס. אותו סיבוב גרר אחוזי רייטינג גבוהים, ופרסום נרחב לאור העובדה שבסיבוב זה ישחק אלכסנדר אובצ'קין מהקפיטלס כנגד קרוסבי ומלקין, כששלושתם מובילים את טבלת הנקודות של ה-NHL בעונה זו. במשחק השני בסדרה, קרוסבי ואובצ'קין כבשו שניהם שלושער, ובכך שניהם כבשו את השלושער הראשון שלהם במהלך סדרת פלייאוף. באותו משחק, הפסידו הפינגווינס 4-3 לקפיטלס. אף על פי שהיו בפיגור 2-0 בסדרה, קרוסבי והפינגווינס ניצחו ב-3 המשחקים הבאים ולבסוף את המשחק השביעי והאחרון (שבו קרוסבי הבקיע עוד שני שערים), ובכך לעלות לסיבוב השלישי, בו פגשו את הקרוליינה הורקנס, לגמר אליפות החטיבה המזרחית. פיטסבורג ניצחו את קרוליינה 4-0 בסדרה ועלתה לגמר גביע הסטנלי כדי לפגוש את דטרויט רד וינגס בשנה השנייה ברציפות. לאחר 7 משחקים, זכה קרוסבי לראשונה בחייו בגביע הסטנלי ביחד עם הפינגווינס. בגיל 21, 10 חודשים ו-5 ימים קרוסבי היה הקפטן הצעיר ביותר בהיסטורית ה-NHL שהרים את גביע הסטנלי. במשחק המכריע, קרוסבי נאלץ לראות הכל, חוץ מ-32 שניות בשליש האחרון, מהספסל, בעקבות שספג פציעה בברכו בערך באמצע השליש השני, כשג'ונתן פארנזן פגע בו. לאחר המשחק, על קרוסבי הועברה ביקורת על ידי חלוץ דטרויט, קריס דראפר, על כך שלא לחץ ידיים לחלק משחקני דטרויט לאחר המשחק (כנהוג במשחק הוקי), בעיקר לקפטן דטרויט, ניקולאס לידסטרום. דראפר טען שניקולאס חיכה וחיכה לקרוסבי שלא בא ללחוץ את ידו. קרוסבי הגיב ואמר ששום דבר לא נעשה במכוון, ואחרי הזכייה בגביע הוא מיהר לחגוג עם קבוצתו ולא שם לב אם דילג בטעות על לחיצות ידיים עם חלק משחקני דטרויט.
2009–2010
בעונה זו קרוסבי זכה במקום הראשון בשערים יחד עם שחקן קבוצה טמפה ביי לייטנינג, סטיבן סטאמקוס, עם 51 שערים. שניהם זכו בגביע מוריס "רוקט" רישאר. לטובת קרוסבי גם נרשמו 58 אסיסטים, ובכך סיים את הליגה עם 109 נקודות, מספיק כדי להשוות למקום השני עם אלכסנדר אובצ'קין בטבלת הנקודות, כשבמקום הראשון היה הנריק סדין מהונקובר קנאקס. בנוסף, זכה קרוסבי בפרס מארק מסייה על המנהיגות. זו הייתה הפעם השנייה שבה קרוסבי זוכה בפרס זה, הוא זכה בו גם ב-2007, כשאז הפרס ניתן באופן חודשי ולא שנתי.
הפינגווינס של קרוסבי הפסידו באותה השנה בסיבוב השני של הפלייאוף של גביע הסטנלי לאחר שהפסידו למונטריאול קנדיאנס. לקרוסבי היו 19 נקודות ב-13 משחקים בפלייאוף, כשבשבעת המשחקים האחרונים נגד הקנדיאנס הוא הבקיע רק שער אחד ו-4 אסיסטים ולכן קיבל רק 5 נקודות, בעקבות שמירה אישית ולוחצת על קרוסבי, והצטינותו של שוער הקנדיאנס ירוסלב הלאק.
2010–2011 והלאה
לאחר פתיחה טובה מאוד של העונה, עם 66 נקודות ב-41 משחקים ומקום בצמרת מבקיעי הליגה, ספג קרוסבי זעזוע מוח במשחק מול טמפה ביי לייטנינג ב-5 בינואר 2011. הפינגווינס, שהובילו עד אז את החטיבה המזרחית, נאלצו להסתדר בשארית העונה ללא קרוסבי וללא כוכבם השני יבגני מלקין שנפצע אף הוא. הם הידרדרו בדירוגם והודחו בסיבוב הראשון של הפלייאוף. קרוסבי, אף על פי שהחמיץ מחצית מהעונה, סיים אותה כמבקיע המצטיין של הקבוצה עם 66 הנקודות שצבר.
הפציעה הקשה של קרוסבי נמשכה אל תוך עונת 2011/12, והוא החמיץ את המשחקים הראשונים של העונה. לאחר שחזר ושיחק 7 משחקים, בהם צבר 12 נקודות, חזר קרוסבי לסבול מהתסמינים ונאלץ לצאת לתקופה נוספת של היעדרות ממשחק והחלמה. אף על פי שחזר לתקופת הפלייאוף ונראה שהחלים, הודחו הפינגווינס בסיבוב הראשון. בסיום העונה הוחתם על חוזה ל-12 שנה בפינגווינס.
קריירה בינלאומית
קרוסבי הופיעה לראשונה בזירה הבינלאומית בנבחרת קנדה בגביע העולם לנוער עד גיל 18 בשנת 2003 בצ'כיה וסלובקיה. הוא היה השחקן הצעיר ביותר בקבוצת הנוער עד גיל 18 של קנדה, כשהפך להיות בן 16 זמן קצר לפני פתיחת הטורניר. לאחר 7 זכיות רצופות במקום הראשון, הפסידה קנדה במשחק על המקום השלישי לצ'כיה בתוצאה 8-2. קרוסבי סיים את הטורניר עם 6 נקודות (4 שערים ו-2 אסיסטים). קרוסבי גם השתתף באפילות העולם לנוער עם נבחרת קנדה עד גיל 20. כבן 16, הוא השתתף באליפות העולם לנוער ב-2004 שהתקיימו בהלסינקי, הוא הפך לשחקן הצעיר ביותר בהיסטוריה של הטורניר שמבקיע שער, כשהיה בן 16 שנים, 4 חודשים ו-21 ימים, כשהבקיע נגד שווייץ בניצחון קנדה 7-2. קרוסבי סיים את הטורניר עם 2 שערים ו-3 אסיסטים ב־6 משחקים בזכייתה של קנדה במקום השני. בשנה שאחרי, הוא השתתף שוב באליפות העולם לנוער עם נבחרת קנדה ושיפר את הישגיו מהשנה שעברה עם 6 שערים ו-3 אסיסטים. באותו טורניר קנדה זכתה במקום הראשון.
לאחר שהשלים את עונת הרוקי שלו עם הפינגווינס, הוא השתתף באליפות העולם לבוגרים בשנת 2006 כסגן הקפטן של נבחרת קנדה הבוגרת. הוא היה השחקן הצעיר ביותר בהיסטוריה שזוכה בתואר נקודות באליפות עולם כשבסוף הטורניר היו לו 16 נקודות (8 שערים ו-8 אסיסטים) ב-9 משחקים. למרות הצלחתו, קדנה לא הצליחה לזכות במדליה, לאחר שהפסידו 5-0 (בפנדלים) לפינלנד במשחק על המקום השלישי. קרוסבי נבחר להיות החלוץ המצטיין של הטורניר ונבחר לקבוצת האולסטאר של הטורניר.
אולימפיאדת החורף של 2010
לאחר שלא התקבל לנבחרת האולימפית של 2006, קרוסבי נבחר לנבחרת האולימפית של קנדה ב-30 בדצמבר 2009, כסגן הקפטן אולימפיאדת החורף של 2010 בוונקובר. הוא הבקיע את שער הניצחון (בפנדלים) נגד שווייץ בשלב הבתים. לאחר שלא זכה בנקודות ברבע הגמר ובחצי הגמר נגד רוסיה וסלובקיה, קרוסבי הבקיע את שער הניצחון לאחר 7 דקות ו-40 שניות בהארכת הזמן במשחק הגמר נגד ארצות הברית. לאחר המשחק, הוכרז על כך שהמקל והכפפה של קרוסבי לא נמצאו, וכנראה נלקחו על ידי מישהו אחר. ריבוק קנדה הציעו 10,000 דולר קנדי על החזרתם. ב-10 במרץ 2010, הפריטים נמצאו, ומקלו של קרוסבי מאותו המשחק הוצב בהיכל התהילה של IIHF שבסנקט פטרבורג, רוסיה. הכפפה נמצאה אצל פטריק ברגרון, שישב ליד קרוסבי בחדר ההלבשה בטורניר האולימפי.
לאחר שהפסיד עם הפינגווינס בסיבוב השני של הפלייאוף של גביע הסטנלי של עונת 2010, סירב קרוסבי להצטרף לנבחרת קנדה לאליפות העולם של ה-IIHF באותה שנה בגרמניה.
חולצות
חולצתו של קרוסבי (מספר 87) במדי הפינגווינס הייתה החולצה הנמכרת באתר של ה-NHL מספטמבר 2005 ועד פברואר 2008.
חייו הפרטיים
סידני קרוסבי נולד בהליפקס (נובה סקוטיה) בשנת 1987 לטרוי קרוסבי וטרינה פוברס-קרוסבי, ויש לו אחות קטנה.
דניאל לנדאו
דניאל לנדאו (נולד ב-1973) הוא אמן, מרצה וחוקר מדיה ישראלי.
ביוגרפיה
דניאל לנדאו נולד וגדל בירושלים. הוא למד בתיכון האקדמיה למוסיקה ולמחול במגמת קומפוזיציה, והמשיך את לימודיו הגבוהים בקונסרבטוריון המלכותי בהאג שם השלים את התואר הראשון והשני שלו. הוא היה תלמידם של חיליאס ואן ברחייק, לאויס אנדריסן וקלארנס בארלו. כבר במסגרת לימודיו כתב לנדאו מוזיקה להרכבי מוזיקה-עכשווית הולנדיים מובילים כמו: ניו-אנסמבל,  Orkest De Volharding,  Slagwerkgroep Den Haag אשר הופיעו עם יצירותיו באולמות ופסטיבלים: Concertgebouw, Paradiso, Rotterdamse Schouwburg, Gaudeamus International Music Festival. באותה עת, במסגרת לימודיו במחלקת הסונולוגיה למוזיקה אלקטרונית - פיתח לנדאו מערכות אינטראקטיביות של עיבוד סאונד ותמונה בזמן אמת במטרה לפתח כלים המשמשים הרחבה דיגיטלית של הגוף הפרפורמטיבי.
קריירה
בשנת 2001 יחד עם היוצר Isak Goldschneider הקים את קולקטיב האמנות BZAZ Foundation שבמסגרתו יצרו מופעי מדיה באורך מלא ביניהם: Ana Shahid, Pulsing Chambers, The Worlds of Milosh I+II, Channel Shabab, Grid City. הופעות אלו הועלו בין השאר בגרמניה, הונגריה, בלגיה, מקסיקו, ספרד, אנגליה וישראל וזכו לביקורות חיוביות מצד המדיה והקהל.
בשנת 2006, לאחר כעשר שנים שבהן חי בהולנד, חזר לנדאו לארץ והחל לעבוד על פלטפורמת מופע מבוססת הקרנה ותנועה. בשיתוף פעולה עם אמנים, רקדנים, מהנדסים ומעצבים העלה ב-2008 את המופע One Dimenstional Man. המופע היה הפקה בריטית ישראלית בהשראת ספרו של הרברט מרקוזה הנושא את שם העבודה והיה המשך ישיר לעיסוקו של לנדאו במפגש של גוף עם טכנולוגיה. המופע עלה במרכז סוזן דלל וזכה לביקורות חיוביות. בעקבות המופע קיבל לנדאו הזמנה מהמרכז הישראלי לאמנות דיגיטלית בחולון ליצור עבודה חדשה לאירוע ״מפגן ויצמן״. חזרתו של לנדאו לארץ הביאה אותו לעסוק בשאלות סוציו-פוליטיות של החברה הישראלית והוא לקח את ההזדמנות לנתב את הפרויקט לכיוון דוקומנטרי. במפגש משמעותי עם האקטיביסט ראובן אברג'ל, ממיסדי תנועת הפנתרים השחורים הישראלית, נחשף לנדאו לנראטיב אלטרנטיבי - המציגה קריאה מעמדית, טכנו קפיטליסטית של החברה הישראלית. טקסטים של אדוארד סעיד, פרנץ פנון, ניל פוסטמן, קתרין הילס ודון היידה, היוו חלק משמעותי בעיצוב עמדה טכנו-ביקורתית הנמצאת בבסיס עבודותיו. לנדאו יצר סדרת עבודות בשם ׳גֵר׳ אשר עשו שימוש בפלטפורמת הדוקו-מופע שיצר.
ב-2014 יסד לנדאו יחד עם ד״ר כרמל ויסמן את oh-man, oh-machine, פלטפורמה דרכה הם יוזמים כנסים בינלאומיים, סדנאות, סלון וקבוצת מחקר הבאים לקדם את השיח הביקורתי דרך המסגרת הפילוסופית של פוסט-הומניזם.
לנדאו מרצה על עבודותיו בישראל ומחוצה לה. בין השנים 2013–2015 עמד בראש תחום לימודי המדיה הדיגיטלית בפקולטה לאמנויות - המדרשה וכעת הוא מכהן כעמית מחקר בכיר במעבדה למציאות מתקדמת במרכז הבינתחומי הרצליה. עבודותיו הוזמנו והוצגו בפסטיבלים ומוזיאונים בישראל ומחוצה לה, בין השאר: התזמורת הסימפונית של המבורג, תזמורת הרדיו הפילהרמונית של הולנד, פסטיבל האביב (פריז), מוזיאון הצילום בפריז, פסטיבל סנטרו היסטוריקו (מקסיקו), פסטיבל באת' (אנגליה) , קזרנה (שווייץ), פסטיבל בארטוק (הונגריה) והביאנאלה של נאקנוג׳ו (יפן).
לנדאו מעביר בארץ ובעולם סדנאות לאמנים, כוריאוגרפים ומתכנתים. את הסדרה מעביר לנדאו בשיתוף עם ערן הדס, ד״ר לימור לחיאני, דניאל יהל, ד״ר אייל גרוס, ד״ר דורון פרידמן ושלו מורן.
ב-2017 לנדאו לימד סמסטר באוניברסיטת קליפורניה בלוס אנג'לס במחלקה למדיה ועיצוב.
החל מ-2016 נמצא לנדאו בתוכנית לימודי דוקטורט במעבדת המדיה של אוניברסיטת אלטו, הלסינקי.
לנדאו הוא יועץ ומנהל קריאטיבי של חברת הזנק.
המכון הטכנולוגי של קליפורניה,
אוניברסיטת מדינת סן דייגו ,
יריד שנזן בסין,
פסטיבל rixc בלטביה,
פסטיבל B3 הביאנלה של התמונה הנעה בפרנקפורט,
והספרייה הלאומית לטכנולוגיה, פראג.
חיים אישיים
דניאל הוא בנם של שמחה ומאיה לנדאו והאח האמצעי לשתי אחיות - סיגלית ואיילת. שמחה עלה לישראל מרומניה ב-1950 ומאיה מלונדון ב-1964. שמחה הוא פרופסור אמריטוס לקרימינולוגיה באוניברסיטה העברית והקים את החוג לקרימינולוגיה במכללת עמק יזרעאל. סיגלית היא אמנית ישראלית ואיילת, דוקטור לנוירופסיכולוגיה. לנדאו נשוי למיכל אופנהיים לנדאו, מוזיקאית, מלחינה ומדריכה קולית. לדניאל ומיכל שלושה ילדים והם גרים בתל אביב. סבו, יעקב סונטאג (1905–1984), היה המייסד והעורך של רבעון התרבות היהודי הלונדוני Jewish Quarterly.
לוקרציה אורסינה ויזאנה
לוקרציה אורסינה ויזאנה (באיטלקית: Lucrezia Orsina Vizzana; 3 ביולי 1590 – 7 במאי 1662) הייתה מלחינה, נגנית עוגב וזמרת איטלקייה.
ביוגרפיה
נולדה ב-1590 בבולוניה שבאיטליה. כשהייתה בת שמונה, אמה נפטרה, והיא הצטרפה למנזר סנט כריסטינה, שם התגוררה לשארית חייה. במנזר, לוקרציה למדה לשיר, לנגן באורגן ולהלחין. המוטטים של מונטוורדי היו כנראה אחת מההשפעות על יצירתה. כיום ידוע על 20 מוטטים שהלחינה, במסגרת עבודתה במנזר.
ב-1623, פרסמה לוקרציה אוסף מוטטים שהלחינה (Componimenti musicali de motetti concertati a l e più voci), והייתה לנזירה הבולונית היחידה שעשתה זאת. אוסף המוטטים של לוקרציה נחשב יוצא דופן בסגנונו, ומפגין מודעות לנטיות המודרניות ביותר במוזיקה האיטלקית של אותה תקופה, על ידי השימוש בכרומטיזם של מונטוורדי, קפיצות גדולות, ותכונות אחרות המשמשות להבדיל אוסף זה ממוזיקה קדושה אחרת שנכתבה בסוף הרנסאנס.
במנזר סנט כריסטינה היו סכסוכים פנימיים רבים בין בישופים בולוניים לבין הנזירות, שהיו חופשיות ועצמאיות במחשבתן וביצירתן, ולפעמים אפילו מרדניות. הריבים הגיעו לשיאם כשהכנסייה הטילה מצור על המנזר ב-1628. לוקרציה שרדה את המצור, אך לקראת סוף חייה איבדה את שפיותה, כנראה בעקבות הלחצים הרבים שחוותה במסגרת אותם סכסוכים.
חואן קרלוס אונטי
חואן קרלוס אונטי (ספרדית: Juan Carlos Onetti; 1 ביולי 1909 - 30 במאי 1994) הוא סופר אורוגוואי שנולד במונטווידאו בשנת 1909 ונפטר ב-1994 בספרד, ארץ שהסופר גלה אליה ממולדתו בשנת 1974. ב-1980 זכה בפרס סרוונטס.
ההחלטה לגלות גמלה בלב אונטי אחרי שהמשטר הצבאי באורוגוואי כלא אותו למשך שלושה חודשים בגלל השתתפותו בחבר שופטים, שהעניק פרס לסופר נלסון מרה על סיפור אשר נתפש חתרני.
פרט לתקופות חיים אלה באורוגוואי ובספרד חי אונטי שתי תקופות בבואנוס איירס, בירת ארגנטינה (1934-1930 ו-1955-1941).
ספריו
ספרו החשוב הראשון, "הבור", התפרסם ב-1939, ובעקבותיו ראו אור "אדמת הפקר" (1941), "למען הלילה הזה" (1943), "החיים הקצרים" (1950) ו"הפרידות" (1954). מששב והשתקע במולדתו פרסם, בין השאר, את הספרים "לקבר בלי שם" (1959), "פני האסון" (1960), "המספנה" (1961), "עצוב ממש כמותה" (1963), "אוֹסֵפגוּפוֹת" (1965) ו"המוות והילדה" (1973). במהלך חייו בספרד התפרסמו הרומנים "ניתֵן לדבּר לרוח" (1979) "אז כאשר" (1987) והקובץ "נוכחות וסיפורים אחרים" (1986).
אינטגרל קווי
במתמטיקה, אינטגרל קווי (לעיתים גם אינטגרל לאורך עקום, אינטגרל מסלולי או אינטגרל מסילתי) הוא אינטגרל המחושב לאורך מסילה במרחב, ולאו דווקא לאורך קטע ממשי. כמו האינטגרל הרגיל, האינטגרל הקווי מסכם ערכים של פונקציה נתונה ומשקלל אותם לפי אורך המסילה, באופן המכליל סיכום של מספר סופי של ערכים. הפונקציה שאת האינטגרל שלה מחשבים עשויה לקבל ערכים ממשיים, או ערכים וקטוריים בכל מרחב בנך (ובכלל זה המרחב האוקלידי).
האינטגרל נקרא לפעמים מסוג ראשון כאשר הוא מסכם פונקציה סקלרית (ממשית או מרוכבת), או מסוג שני כאשר הוא מסכם פונקציה וקטורית. האינטגרל מהסוג השני הוא למעשה סכום של רכיבים של וקטור, שרכיביו הם בעצמם אינטגרלים מהסוג הראשון. לשני הסוגים ישנן משמעויות פיזיקליות שונות, ולכן לעיתים דרך הטיפול בהם שונה.
הצורך באינטגרל קווי עולה בעת ניתוח גדלים הקשורים בתנועה במסלול שאינו ישר, או בתכונות פיזיקליות של גוף עקום, כגון חוט דק. בדרך זו, ניתן לחשב גדלים כדוגמת אורך, מסה, או מטען חשמלי. האינטגרל הקווי מחשב כוח הפועל על גוף המיוצג על ידי עקום, או עבודה של כוח המניע מסה לאורכו, כמו גם התנהגות של שדות פיזיקליים (למשל, שדה חשמלי) על פני מסלולים.
לאינטגרלים קוויים של פונקציות אנליטיות או הרמוניות ישנן תכונות מתמטיות הקושרות אותם לערכי הפונקציה במשטח שאותו סוגר העקום. בקשרים אלה עוסקים כמה משפטים באנליזה מרוכבת, באנליזה וקטורית ובאנליזה הרמונית.
נהוג לסמן אינטגרל קווי לאורך מסלול C בסימן \ \int_{C}. אם C הוא מסלול סגור, מסמנים אותו לעיתים \ \oint_{C}. לעיתים מסמנים אינטגרל קווי באופן זהה לזה של אינטגרל לא מסוים או בדומה לאינטגרל מסוים, כאשר בתחתית ה-S הארוכה מציינים את נקודת התחלת המסלול ובראשה את נקודת סיומו, בשני המקרים תוך ציון מילולי כי האינטגרציה נעשית לאורך העקום.
מבוא
אינטגרציה היא שיטה לחישוב גדלים על ידי סכימת אלמנטים קטנים, שגודלם שואף לאפס ומספרם שואף לאינסוף. האינטגרל המסוים של פונקציה בקטע נתון מחושב על ידי חלוקת הקטע לתת-קטעים קטנים, וסיכום כל המכפלות של ערכי הפונקציה ב"נקודה יציגה" שנבחרת בכל תת-קטע באורכי תת-הקטעים המתאימים. סכום כזה נקרא "סכום רימן", על שמו של המתמטיקאי ברנהרד רימן. לעיתים קרובות מתברר שאם מעדנים את החלוקה כך שתת-הקטעים נעשים קטנים יותר ויותר, סכומי רימן הולכים ומתקרבים לערך קבוע, ללא תלות באופן החלוקה ובנקודות שנבחרו בתת-הקטעים. במקרה כזה נקרא הערך המתקבל - "אינטגרל רימן" של הפונקציה בקטע. האינטגרל מחשב שטח: אם הפונקציה חיובית, האינטגרל שלה שווה לשטח הכלוא בין גרף הפונקציה לבין הציר של המשתנה שעל פיו מחושב האינטגרל.
באופן דומה, ניתן להגדיר אינטגרלים שבהם המכפלות המחושבות הן שונות. בפרט, ניתן להגדיר אינטגרלים שבהם המכפלות הנסכמות הן מכפלות של ערכי פונקציה מסוימת באורכי חלקים קטנים של עקום נתון, או בהיטליהם על הצירים. בחישוב אינטגרלים מסוג זה מתעורר קושי בחישוב אורכו של עקום, או חלק ממנו (ללא כלים של חשבון אינפיניטסימלי), משום שהגאומטריה הקלאסית אינה מספקת כלים לחישוב אורך עקום כלשהו במקרה הכללי.
לצורך ניתוח בעיית חישוב האורך, מבוצע על עקום רציף (כלומר – בשפה פשוטה – עקום שניתן לציירו "מבלי להרים את העיפרון מהדף") ההליך הבא: על העקום מוקצות מספר נקודות וכל שתי נקודות סמוכות מחוברות זו לזו על ידי מיתרים (ראו איור שני מלמעלה). כך, מתקבל קו שבור שמהווה קירוב לעקום. ככל שהחלוקה היא לנקודות צפופות יותר ויותר, כך מתקבל קו שבור אשר מקורב לעקום בצורה טובה יותר. כשאורך המיתר הארוך ביותר שואף לאפס, מתקבל קו שבור המקרב את העקומה בצורה מיטבית. ניתן להשתמש בקירוב זה של העקום על מנת לחשב אינטגרל עבור ערכים של פונקציה המוגדרת לאורך העקום.
אינטגרל קווי מסוג ראשון
סימון: – זהו וקטור המקום המציג את שיעוריה של נקודה כלשהי במרחב. הפונקציה היא שדה סקלרי במרחב בעל מספר ממדים כלשהו, המוגדר וחסום בתחום האינטגרציה. על פונקציה זו מתבצעת האינטגרציה. לעיתים נקראת פונקציה זו "פונקציית הצפיפות" שכן עבור שימושים רבים של האינטגרל הקווי מסוג זה, היא מבטאת צפיפות של גודל פיזיקלי מסוים. העקומה עליה תתבצע האינטגרציה תסומן באות C. על עקומה זו להיות חלקה למקוטעין, כלומר - מספר הנקודות בו נגזרת הפונקציה המתארת את המסילה איננה קיימת – נקודות בהן גרף הפונקציה "מחודד" – הוא סופי. ראו איור שלישי מלמעלה להמחשה.
המסילה מתוארת על ידי פרמטריזציה
כאשר \ [a,b] מבטא את קטע המסילה C עליו אנו מבצעים את האינטגרציה. כלומר, העקום מתואר על ידי משוואה פרמטרית המתאימה ערכים של הפרמטר \ t לשיעורי נקודות על העקום.
משמעות היותה של C "חלקה למקוטעין" היא שבקטע \ [a,b] הפונקציה המתארת את העקום רציפה וגזירה ברציפות בתחום האינטגרציה, למעט במספר סופי של נקודות. על הפרמטריזציה של העקומה להיות חד-חד ערכית ובעלת נורמה (בהקשר זה "גודל") שונה מאפס. במקרה זה, משמעות הפרמטריזציה היא התאמה בין ערכי הפרמטר \ t לבין נקודות על העקום. כלומר, לכל ערך של \ t בתחום האינטגרציה \ [a,b] מתאימה נקודה על העקום נקודה על העקום מתאים ערך של \ t בתחום \ [a,b]. כך, ישנה התאמה בין כל הערכים של \ t בתחום \ [a,b] לבין כל הנקודות של העקום. בשפה פשוטה, העקום מתואר בשלמותו על ידי ערכים של \ t בתחום \ [a,b].
הגדרה
על העקומה \ C מבוצע ההליך של חלוקה למספר כלשהו של קטעים על ידי בחירה שרירותית של נקודות ומתיחת קווים ישרים ביניהן. הצורה המתקבלת היא קו שבור המורכב ממיתרים ומקרב את העקום. בכל חלק של הקו השבור נבחרת באופן שרירותי נקודה אשר תסומן. זוהי "נקודה מייצגת". הערך שמקבלת הפונקציה באותה נקודה הוא. זהו "ערך מייצג" של הפונקציה באותו הקטע. קירוב "סכום הערכים" שמקבלת הפונקציה בכל קטע נתון על ידי המכפלה כאשר  הוא אורך הקטע המקרב את הקשת עליה הוא נשען. סכימת כל המכפלות באותו הקטע,, נותנת בקירוב את "סכום הערכים" של הפונקציה על העקום המקורי. את החלוקה מעדנים יותר ויותר על ידי בחירת נקודות נוספות ובנייה מחודשת של קטעים על פי כל הנקודות שנבחרות על העקום. ככל שהליך זה נמשך, עולה רמת הדיוק של קירוב הקשת על ידי אוסף מיתרים. עתה, מפעילים גבול במצב שבו אורך כל קטע ישר המקרב את העקום שואף לאפס:. זהו סכום רימני אשר מסומן בקיצור ונקרא "אינטגרל קווי מסוג ראשון".
נוסחה לחישוב
חישובו של סכום זה ישירות איננו מעשי מפאת מורכבותו ולכן מקרבים אותו על ידי סכום אחר אשר חישובו ידוע, זהו הסכום האינטגרלי של רימן המגדיר את האינטגרל המסוים, אותו קל יותר לחשב בעזרת נוסחת ניוטון לייבניץ או בעזרת שיטות נומריות שונות. בעזרת הפרמטריזציה הנתונה של הישר, ניתן להציג את הפונקציה בצורה. אורך הקטע המקרב את הקשת מחושב ידי הכללה של משפט פיתגורס בצורה
כאשר הוא שינוי קטן של אחד ממשתני הפרמטריזציה המגדירים את הקשת. לאחר כפל וחילוק של כל שינוי כזה ב- \ \Delta t ולאחר ארגון מחדש מתקבל
בהפעלת הגבול בו ערכה של החלוקה הגדולה ביותר שואף לאפס, השברים שואפים לנגזרות של המשתנים המגדירים את העקומה לפי הפרמטר \ t. כמו כן, הערך מוחלף בדיפרנציאל, המבטא שינוי קטן בערכו של \ t. כך, מתקבל
. ניתן להראות כי ערך האינטגרל הקווי מסוג ראשון אינו תלוי בפרמטריזציה שנבחרה.
אינטגרל קווי מסוג שני
אינטגרל קווי מסוג שני מתבצע על שדה וקטורי. סימון: – זוהי פונקציה במרחב בעל n ממדים עליה מבוצעת האינטגרציה. ניתן לחשוב על פונקציה זו כעל אוסף של n פונקציות סקלריות. תחת ההנחה כי פונקציה זו רציפה, כאמור לעיל, נניח כי המסילה \ C היא מסילה חלקה למקוטעין המוגדרת בקטע \ [a,b]. כיוון הסכימה חיובי מוגדר מ- \ a עד \ b.
הגדרה
כאמור לעיל, חוזרים על הליך חלוקת העקום למיתרים, כך שכל נקודה מייצגת מסומנת. עבור כל היטל של השדה הווקטורי על הצירים, כופלים את ערכה של הפונקציה הווקטורית בנקודה המייצגת באורך ההיטל. עבור ההיטל של הרכיב ה- \ k של הפונקציה הווקטורית ועבור הציר ה- \ k, מתקבל. סכימת כל החלקים,, נותנת בקירוב את "סכום הערכים" של היטלי הרכיב ה- \ k של הפונקציה באותו הקטע. באופן דומה, לאחר הטלת כל רכיבי הפונקציה על כל הצירים וסכימת הערכים המתקבלים, מתקבל. בהשאפת אורך החלק המוטל הגדול ביותר לאפס, מתקבל. לפי הגדרת המכפלה הסקלרית, סכום זה לזהה לביטוי . זהו סכום רימני אשר מסומן בקיצור, כאשר הוא אלמנט אורך וקטורי. סכום זה נקרא "אינטגרל קווי מסוג שני". הגם שהפונקציה עליה מתבצעת האינטגרציה היא וקטורית, התוצאה היא סקלרית, שכן החישוב מתבצע על ידי סכימת המכפלות לעיל בכל אחד מהיטליה של הפונקציה הווקטורית, שהוא סקלר. כאמור, ניתן להציג הסכומים האינטגרליים על ידי מכפלה סקלרית, אשר תוצאתה סקלר.
נוסחה לחישוב
על מנת לחשב סכום זה, ננקטת גישה דומה לזו אשר יושמה בעת חישוב האינטגרל הקווי מהסוג הראשון. על ידי שימוש בפרמטריזציה הנתונה של הישר, מבוטא כל רכיב של אלמנט האורך בצורה. השדה הווקטורי מיוצג באופן. הסכום ייכתב עתה. בהפעלת הגבול בו ערכה של החלוקה הגדולה ביותר שואף לאפס, השברים שואפים לנגזרות של המשתנים המגדירים את העקומה לפי הפרמטר \ t. כמו כן, את \ \Delta t ניתן להחליף בדיפרנציאל. כך, מתקבל אלמנט האורך הווקטורי והנוסחה לחישוב מקבלת את הצורה . גם כאן, ניתן להראות כי ערך האינטגרל הקווי מסוג שני אינו תלוי בפרמטריזציה שנבחרה.
הקפה
קרי: אינטגרל קווי של השדה על פני מסלול סגור. להקפה שימושים רבים בפיזיקה, ובפרט היא מופיעה בניסוח האינטגרלי של משוואות מקסוול. ראו הרחבה בנושא בהמשך, בפרק הדן בשימושים הפיזיקליים של האינטגרל הקווי.
אינטגרל קווי מסוג ראשון
יש לחשב את האינטגרל כאשר המסלול \ C מתואר על ידי. לפי הנוסחה לחישוב מפורש, ניתן לחשב אינטגרל זה על ידי חישוב האינטגרל המסוים. התקבל אינטגרל מסוים אשר ניתן לחשב על ידי החלפת \ e^{2t} במשתנה אחר. התוצאה המתקבלת היא \ 38.5942.
אינטגרל קווי מסוג שני
יש לחשב את האינטגרל כאשר \ C הוא העקום  עבור. ניתן לכתוב הצגה זו גם בצורה. בצורה זו, הפרמטר אשר על פיו מבוצעת האינטגרציה הוא \ t (באותה המידה, ניתן היה גם לכתוב \ xבמקומו, או כל אות אחרת – לשמו של משתנה האינטגרציה אין כל משמעות מתמטית). על פי הנוסחה לחישוב ישיר, מתקבל האינטגרל המסוים. זהו אינטגרל מיידי שלאחר חישובו מתקבל \ 156.
תכונות
האינטגרל הקווי מקיים תכונות של אדיטיביות וליניאריות כמו האינטגרל המסוים, זאת ניתן לראות מהגדרתו של כסכום. להרחבה ראו ערך אינטגרל.
בהינתן פונקציה חיובית, האינטגרל הקווי מהסוג הראשון איננו תלוי בכיוון ביצוע הסכימה כך שסכימה "מההתחלה אל הסוף" ו"מהסוף אל ההתחלה" תניב תוצאות זהות. ניתן לתת לדבר אינטואיציה פיזיקלית בדמות העובדה שאורך או מסה של עקום אינם תלויים בכיוון מהם אנו "מרכיבים" אותם. בנוסחת החישוב המפורשת, הדבר מתבטא בכך שהסכום המופיע בה הוא של שלושה גורמים חיוביים: פונקציה חיובית, שורש ריבועי (חיובי בהכרח כאשר השדה מעליו עובדים הוא שדה המספרים הממשיים) והערך המוחלט של \ \Delta t.
לעומת כך, בהינתן אינטגרל קווי מסוג שני, החלפת סדר הסכימה תגרור החלפת סימן של האינטגרל. לכך ניתן לתת אינטואיציה פיזיקלית בדמות העובדה כי עבודה של כוח, למשל, תהיה שלילית אם הוא נע בכיוון הפוך לכיוון המוגדר כ"חיובי". בנוסחה הדבר מתבטא בהחלפת הסימן של \ \Delta t.
באופן כללי, ערכו של אינטגרל קווי הוא תלוי מסלול, כך שעבור מסלולים שונים יתקבלו ערכי אינטגרל שונים. אינטואיציה פיזיקלית לכך ניתנת, עבור אינטגרל מסוג ראשון, למשל, בדמות העובדה כי עבור צפיפות נתונה, גוף ארוך ישקול יותר מגוף קצר. עבור אינטגרל קווי מסוג שני ניתן לתת אינטואיציה על סמך העובדה, למשל, שעבודתו של כוח החיכוך גדולה יותר בערכה המוחלט ככל שהמסלול ארוך יותר. ייתכן מקרה מיוחד בו ערכו של אינטגרל מסוג שני לא יהיה תלוי בצורת מסלול האינטגרציה אלא בקצוות הקטע בלבד. נושא זה נדון בהרחבה בפרק קשר בין אינטגרל קווי לשדה משמר בהמשך ערך זה.
החלפת פרמטריזציה באינטגרל קווי
כיוון שאינטגרל מסילתי מסוג שני הוא תלוי כיוון, ישנה חשיבות לכיוון שבו תתבצע האינטגרציה בעזרת הפרמטריזציה החדשה. פרמטריזציה אשר שומרת על כיוון האינטגרציה המקורי נקראת "פרמטריזציה שומרת כיוון". פרמטריזציה היא שומרת כיוון אם ורק אם מתוארת על ידי פונקציה מונוטונית עולה. אם הפונקציה מונוטונית יורדת, אזי לאחר ביצוע האינטגרציה תתקבל תוצאה הפוכת סימן. במקרים אחרים, מקובל לחלק את העקומה שעל פיה מתבצעת האינטגרציה למספר חלקים שבכל אחד מהם הפרמטריזציה מתוארת על ידי פונקציה מונוטונית.
משפטי סטוקס (משפט גרין, משפט סטוקס במרחב)
משפטי סטוקס הם קבוצת משפטים המהווה הכללה של המשפט היסודי של החשבון הדיפרנציאלי והאינטגרלי עבור יריעות חלקות. משפטים אלו מאפשרים החלפה של אינטגרלים על תחום באינטגרלים מממד נמוך יותר על שפתם.
בעזרת נוסחה זו ניתן להמיר אינטגרלים קוויים במשטחיים ולהפך ובכך לפשט בעיות שונות.
נוסחת גרין היא מקרה פרטי של משפט סטוקס במרחב, על פיו במרחב הווקטורי, מתקיים:
כאשר A היא יריעה אוריינטבילית דו-ממדית, האגף השמאלי הוא אינטגרל קווי של השדה על שפת A, והאגף הימני הוא אינטגרל קווי על השטף של רוטור השדה דרך A. להרחבה ראו משפט סטוקס.
קשר בין אינטגרל קווי לשדה משמר
בעזרת משפט גרין ניתן להוכיח את המשפט הבא, אשר נקרא לעיתים "המשפט היסודי של האינטגרל הקווי" ומהווה הכללה של המשפט היסודי של החשבון הדיפרנציאלי והאינטגרלי:
משילובן של שתי טענות אלו, עולה מסקנה חשובה: עבור שדה פוטנציאלי, האינטגרל על כל מסילה סגורה מתאפס, שכן הוא שווה להפרש הפוטנציאלים בין קצוות הקטע. כיוון שקצוות הקטע מתלכדים, ההפרש הוא זהותית אפס. למסקנה זו שימושים רבים בעת דיון על כוחות משמרים.
אנליזה מרוכבת
האינטגרל הקווי הוא כלי בסיסי באנליזה מרוכבת. בהינתן עקומה סופית במישור המרוכב ובהינתן  היא ו-  פונקציה מרוכבת, אם \ \gamma גזירה ברציפות, ניתן לחשב את האינטגרל הקווי כאינטגרל של פונקציה של משתנה ממשי:
משפטים חשובים על אינטגרלים קוויים הם משפט אינטגרל קושי ונוסחת אינטגרל קושי, הקובעת כי מתקיים
עבור פונקציה הולומורפית בעיגול \ D המוכל בתחום (קבוצה פתוחה וקשירה) \ U במישור המרוכב, כאשר מגמת האינטגרל היא נגד כיוון השעון.
כתוצאה של משפט השאריות, מאפשר לעיתים קרובות להשתמש באינטגרל על עקומה סגורה במישור המרוכב כדי למצוא אינטגרלים של פונקציות ממשיות של משתנה ממשי. לדוגמה ניתן לקבל בשיטה זו את התוצאה:
מאפיינים פיזיים של גופים המיוצגים על ידי עקומה
מהתבוננות בהגדרת האינטגרל הקווי מסוג ראשון, ניתן לראות כי בבחירת פונקציה השווה זהותית לאחד, מתקבל הסכום. משמעותו של סכום זה היא אורך העקומה עליה מתבצעת האינטגרציה. כך, בהינתן עקום ניתן לחשב את אורכו בעזרת אינטגרל קווי. בהינתן הגדרה אקסיומטית של מושג האורך של קו ישר, ניתן להשתמש בסכום זה על מנת להגדיר את המושג "אורך של עקום".
בהינתן פונקציה המבטאת צפיפות של גודל פיזיקלי כלשהו כפי שהיא משתנה לאורך העקום, כאשר העקום הוא מודל לגוף כלשהו (למשל, חוט) ניתן לחשב את כמות הגודל הכוללת לאורך אותו גוף על ידי אינטגרל קווי מסוג ראשון. כך, למשל, בהינתן צפיפות מסה קוית, ניתן לחשב את מסתו של גוף ובהינתן צפיפות מטען קווית, ניתן לחשב את המטען המפוזר לאורכו של גוף.
עבודה
אחת הדוגמאות הבולטות לשימוש באינטגרל קווי מסוג שני היא חישוב עבודה. עבודתו של כוח קבוע המניע מסה לאורך קו ישר מוגדרת כמכפלת היטלו של הכוח לאורך ציר התנועה במרחק שגרם למסה לנוע. בכתיב מתמטי, מיוצגת העבודה לפי הנוסחה כאשר \ \vec{F} הוא הכוח המניע ו-\ \vec{r} הוא וקטור ההעתק. במקרה הכללי ביותר, כאשר הכוח הוא כוח משתנה והמסלול איננו בהכרח קו ישר, ניתן לקרב את המסלול על ידי חלוקתו לחלקים קטנים בהם המסלול הוא בקירוב ישר והכוח הוא בקירוב קבוע, לחשב את העבודה בכל אחד מהם ולסכום את סך כל העבודות המתבצעות בקטעים לעיל. בכך, מתקבלת העבודה הכוללת. הלכה למעשה, חישוב זה זהה במהותו לחישובו של אינטגרל קווי מסוג שני ולכן, בהינתן מסילה \ \gamma, מוגדרת העבודה לאורכה על ידי הנוסחה.
כיוון שאינטגרל של שדה משמר לאורך מסילה סגורה הוא אפסי, עולה מכך שתנועתו של גוף הנע במסלול סגור תחת השפעת כוח משמר, איננה משנה את הפוטנציאל שלו, כאשר המשמעות הפיזיקלית של פוטנציאל זה היא אנרגיה. קרי – אנרגיה של גוף לא משתנה כאשר הוא נע במסלול סגור תחת השפעת כוח משמר. למשפט זה חשיבות פיזיקלית רבה.
פישוט חישובים
כך, למשל, על סמך משפט גרין, עבור זוג פונקציות \ M ו- \ L המקיימות, האינטגרל הקווי נותן את השטח שכולאת העקומה \ C. לעיתים, חישוב זה נוח יותר מחישוב השטח באמצעות כלים אחרים (למשל, אינטגרל כפול).
כאמור, לאינטגרלים קוויים שימושים רבים גם באנליזה מרוכבת.
אלדר ריאזאנוב
קורות חיים
ריאזאנוב נולד ב-18 בנובמבר 1927 בעיר קויבישב (הקרויה מ-1991 סמרה) בברית המועצות, לאם יהודייה, סופיה שוסטרמן, ואב רוסי, אלכסנדר ריאזאנוב. מעט אחרי לידתו עברה המשפחה למוסקבה, שם גדל אלדר ריאזאנוב עם אמו לאחר שהוריו נפרדו. בשנת 1950 הוא סיים את לימודיו ב-VGIK ובמשך 5 שנים עסק בבימוי סרטי תעודה.
הקומדיה הראשונה שלו ליל הקרנבל, אותה ביים בשנת 1956 זכתה להצלחה בלתי רגילה כשנמכרו לה 50 מיליון כרטיסים. הסרט הפך למזוהה עם החג נובי גוד, ראש השנה הרוסי. גם הסרט "צחוק הגורל", שהופק עבור הטלוויזיה לקראת השנה האזרחית החדשה 1975 מוקרן עד היום בכל שנה בתחילת ינואר.
הקומדיות שביים מלגלגות על חיי היום-יום במדינה, וזכו לפרסום עצום ברחבי ברית המועצות.
ב-1977 זכה ריאזאנוב בפרס ברית המועצות, וב-1984 הוענק לו התואר אמן העם של ברית המועצות. ב-2008 זכה בתואר הכבוד של "מסדר השירות למולדת".
בין סרטיו המפורסמים ביותר: "ליל הקרנבל" (1956) בכיכובה של לודמילה גורצ'נקו, "בלדה להוסאר" (1962), "הזהר מהמכונית" (1966) עם אינוקנטי סמוקטונובסקי בתפקיד הראשי, צחוק הגורל (1975), "רומן בעבודה" (1977), ו"רומנטיקה אכזרית" (1984).
האסטרואיד "ריאזאנוב 4258" נקרא על שמו.
ריאזאנוב נישא שלוש פעמים: זויה פומינה הייתה אשתו הראשונה ולה ולריאזאנוב נולדה בת, אולגה ריאזאנובה. אשתו השנייה הייתה נינה סקויבינה ואשתו השלישית, אמה אבידולינה, הייתה איתו עד סוף ימיו.
The Quiet Zone/The Pleasure Dome
The Quiet Zone/The Pleasure Dome אשר יצא ב-1977 היה האלבום האחרון של להקת ואן דר גראף ג'נרייטור עד איחודם ב-2005.
לואיסנה לופילטו
לואיסנה לורליי לופילטו (בספרדית: Luisana Loreley Lopilato, נולדה ב-18 במאי 1987; בואנוס איירס, ארגנטינה) היא שחקנית, דוגמנית וזמרת ארגנטינאית. לופילטו מוכרת בעיקר בתפקידיה בטלנובלות הארגנטינאיות של כריס מורנה: "קטנטנות", "המורדים" ו"אלמה פיראטה".
The Quiet Zone/The Pleasure Dome
האלבום מאופיין בצליל יותר אנרגטי בסגנון ניו וייב אשר היה שונה באלבומים הקודמים של הלהקה שהתאפיינו ברוק מתקדם. זה היה בלתי צפוי מצד הסולן ומנהיג הלהקה, פיטר האמיל.
לואיסנה לופילטו
קריירה
לאחר מספר ניסיונות להתקבל לסדרת הילדים "קטנטנות" (כולל תפקיד אורחת בעונה השלישית) החליטה המפיקה כריס מורנה לתת ללופילטו הזדמנות, וקיבלה אותה לעונה החמישית של הסדרה בשנת 1999. לופילטו גילמה בסדרה את לואיסנה, ושיחקה בתפקיד זה עד תום העונה השביעית, בשנת 2001. בסוף אותה השנה השתתפה לופילטו בסרט "קטנטנות: הסרט" שיצא לאקרנים בדרום אמריקה ובישראל.
The Quiet Zone/The Pleasure Dome
באלבום הזה, הבסיסט ניק פוטר חזר ללהקה, שעזב בשנת 1970, והכנר גרהאם סמית', הצטרף גם הוא להרכב, במקומם של הקלידן יו בנטון והסקסופוניסט דייוויד ג'קסון, זה גרם לשינוי הלהקה במידה ניכרת. באופן רשמי, שם הלהקה קוצר ל-Van der Graaf לאלבום הזה ואלבום ההופעה החי Vital שבא אחריו, אבל התקליטים האלו היו השיא של חברת התקליטים Charisma כשהלהקה השתמשה בשמה המלא והמקוצר.
לואיסנה לופילטו
קריירה
לאחר תום הסדרה "קטנטנות", המשיכה לופילטו לעבוד עם כריס מורנה, בשחקה בטלנובלה "המורדים" (Rebelde way). הטלנובלה זכתה להצלחה בכל דרום אמריקה ובישראל, ושודרה בין השנים 2003-2002, ובארץ עד שנת 2004. לופילטו כיכבה באחד מארבעת התפקידים הראשיים, כשלצידה כיכבו גם השחקנים פליפה קולומבו, קמילה בורדונובה ובנחמין רוחאס. בטלנובלה זו גילמה לואיסנה את מיה קולוצ'י, הנערה המקובלת והיפה ביותר בבית הספר, ובתו של בעלים של חברת בגדים עשיר. הטלנובלה שודרה במשך שתי עונות, ובסיום הסדרה יצא לאקרנים סרט קולנוע המבוסס על הסדרה. הסרט כונה "המורדים: המסע אל החלום" ("caminos 4"), והוא יצא בשנת 2004. בסרט זה הופכת דמותה של לופילטו, מיה - לאם, ולאחר מכן מתה כתוצאה ממחלה. בתה תהיה זמרת מפורסמת בעתיד, בעלה - במאי, וחבריה - מפיק וזמרת גם כן.
The Quiet Zone/The Pleasure Dome
רשימת שירים
כל השירים נכתבו על ידי פיטר האמיל למעט איפה שמצוין
לואיסנה לופילטו
קריירה
במסגרת ההצלחה של הסדרה "המורדים" בארץ, הגיעה לופילטו ויתר כוכבי הסדרה להופעות בישראל. השחקנים הגיעו ב-2003 וב-2004, כאשר לופילטו גם הגיעה לבדה ב-2003, כדי לקדם את המופע שהתקיים בחג הפסח שלאחר מכן.
לופילטו המשיכה לשחק בסדרה קומית יומית שהופקה על ידי חברת "פול-קה" בשנת 2005, שם שיחקה לצד השחקן דאדי בריברה. הסדרה נקראה "הסודות של אבא" ("Los secretos de papa"), והיא גילמה בה דמות בשם קמילה, המחפשת אחר אביה. לאחר מכן שיחקה בגרסה הארגנטינאית לתוכנית "נשואים פלוס" ("Casados con hijos"), ששודרה בארצות הברית בשנות ה-90. דמותה של לופילטו נקראת פאולה, והיא מקבילה לקלי בגרסה האמריקאית. לסדרה צולמו שתי עונות ששודרו עד סוף שנת 2006. במקביל, שיחקה לופילטו בסדרה "אלמה פיראטה" ("Alma pirata") מבית היוצר של כריס מורנה, שם שיחקה לצד בנחמין רוחאס. הסדרה שודרה ממרץ 2006 ועד דצמבר של אותה השנה.
ב-2007 הצטלמה לטלנובלה "האלוף" ("El capo"), בכיכובם של ג'יאנלה ניירה ומיגל אנחל רודריגז. מפיקי הסדרה הם אותם מפיקים שהפיקו בעבר את "מונטה כריסטו".
ב-2008 נבחרה לגלם את הדמות הראשית, קנדלה, בסדרה שגם נושאת את שמה של דמותה, ולוהקה לתפקיד סינדרלה, בהפקה מיוחדת לתיאטרון, לצד רודריגו דיאז. בסמוך לסיום שנה זו גילמה את דמותה של נינה לקז'ה בטלנובלה הארגנטינאית "Atracción x4". יחד איתה שיחקו גם השחקנית קמילה בורדונובה ואחיה של לופילטו. במהלך הסדרה, מתאהבת נינה בפרנסיסקו בלי לדעת שהוא מאורס לחברתה, דריו. ב-2009 שיחקה לופילטו בסרט "אבא ליום אחד" עם ניקולס קברה, ובמחזה "Arlequin". סמוך לשנה זו דיבבה לופילטו את הציפור "Feifi" בסרט "Plumíferos". בשנת 2010 השתתפה בקליפ "I haven't Met You Yet" של הזמר ובן זוגה מייקל בובלה, ושיחקה בתפקיד ראשי בסדרה "מישהו שאוהב אותי".
מלבד היותה שחקנית, עובדת לופילטו גם כדוגמנית. היא מובילה במשך ארבע עונות את הקמפיין של חברת "47 סטריט" הארגנטינאית. בנוסף, היא מובילה במשך ארבע שנים את קמפיין בגדי הים והפיג'מות של "פרומס", ומשמשת כדוגמנית הבית של המגזין "Gente". במהלך שהותה בישראל השתתפה בקמפיין בגדי ים של המותג "גוטקס", ובקמפיין לפרסומת של המותג "כיף".
ב-2012 שיחקה לופילטו בטלנובלה "הזאב", בכיכובם של גונסלו הרדיה וונסה גונזלס, בה גילמה את הדמות הרעה של הטלנובלה. באותה שנה כיכבה בסרט "הבובה", וגילמה בו בחורה אנורקסית. ב-2014 שיחקה בסרט ארגנטינאי בשם "Las insoladas", בדמותה של ללה.
בשנת 2017 השתתפה בסרט "Los que a man odian". בשנת 2018 כיכבה בסרט המתח "הנערה הנעדרת" והופיעה גם בסרט הפריקוול שלו "תחושת בטן" משנת 2020.
בשנת 2020 שיחקה בסרט הטלוויזיה האמריקאי "FAIR MARKET VALUE"; זהו תפקיד המשחק הראשון של לופילטו בו היא דוברת אנגלית, לו היא הצטלמה עוד ב-2016 ושוחרר רק ארבע שנים לאחר מכן.
חיים אישיים
בשנים 2002 -2005 הייתה בזוגיות עם פליפה קולומבו אשר שיחק לצידה ב״המורדים״.
בשנת 2006 הייתה בזוגיות עם השחקן מריאנו מרטינס והשניים אפילו הספיקו להתארס אך נפרדו.
בשנים 2007 עד 2008 יצאה שחקן הטניס לשעבר חואן מונקו.
ב-2009 התארסה לזמר הקנדי מייקל בובלה, שהקדיש לה שיר וקליפ בו הופיעה: "I Haven't Met You Yet". השניים נישאו ב-31 במרץ 2011. לזוג שני בנים ושתי בנות
יגאל שרון
ביוגרפיה
בנעוריו למד שרון בפנימיית הכפר הירוק שברמת השרון. עם גיוסו לצה"ל בשנת 1977 במסגרת גרעין נח"ל, התנדב לצנחנים לגדוד הנח"ל המוצנח. בצנחנים שרון עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה בגדוד. בהמשך לחם במלחמת לבנון הראשונה ושימש כמפקד פלוגה בחטיבה. בשנים 1986-1985 שימש כמפקד פלחה"ן צנחנים וכקצין אג"ם חטיבתי. בשנים 1991-1989 שימש כמפקד גדוד 101, והוביל אותו בלחימה בדרום לבנון. בתפקידו הבא שירת כסמח"ט הצנחנים. לאחר מכן שימש כסמח"ט חטיבת הבקעה ומשהודח מפקדה, אבי בורגר, פיקד עליה במשך כשנה. לאחר מכן שימש כמפקד חטיבת יהודה. בתום תפקידו בשנת 1999 פרש מצה"ל.
שרון למד משפטים במרכז הבינתחומי הרצליה, הוסמך כעו"ד, ובשנים 2010-2007 שימש כמנכ"ל רשת ארומה אספרסו בר.
רנגה רודוויל
רנגה רודוויל (בגרמנית: Rengha Rodewill; 11 באוקטובר 1948) היא צלמת, סופרת, ציירת, מעצבת גרפית, ורקדנית גרמנייה.
ביוגרפיה
רנגה רודוויל גדלה בעיר האגן שבגרמניה. היא למדה ריקוד על במה עם אינגבורג שוברט-נוימן בהאגן וציירה עם וויל ד'אנגל. בשנת 1978, בתום לימודיה באיטליה ובספרד, עברה לגור בברלין.
ב-1988, פתחה סטודיו בפוטסדאם ובבלסברג, יחד עם אווה שטריטמאטר (Strittmatter), אותה פגשה בשנת 2000. היא פרסמה ספר שירים שנקרא "Zwischenspiel – Lyrik, Fotografie" בשנת 2010.
רודוויל הציגה תערוכות רבות בגרמניה ומחוץ לה. התערוכות והאירועים של רודוויל, מציגים אמנים ידועים ללא שכר. כמו כן היא משלבת בתערוכותיה שילוב של מספר דיסציפלינות.
רנגה רודוויל מתגוררת בברלין ועובדת כצלמת וכסופרת.
יוסף יהודה שטרסברג
הרב יוסף יהודה הלוי שטרסברג (כונה "הקוסובר דיין"; ה'תקפ"א 1821 – כ"ז בחשוון ה'תרע"א 1910) היה דיין בקוסוב ובירושלים.
קורות חיים
שטרסברג נולד בבוזונוב שבדרום מזרח גליציה בשנת תקפ"א 1821. בשנת תרכ"א (1860) מונה לדיין ומורה צדק בקוסוב, שם כיהן במשך יותר מ-33 שנה, בימיהם של רבי יעקב שמשון מקוסוב ובנו הרב משה. בחלק מהתקופה שימש גם כגבאי וכותב המכתבים אצל האדמו"ר.
הדיין מקוסוב שימש כחבר בית הדין עד יום מותו בכ"ז בחשוון ה'תרע"א (1910). נקבר בבית הקברות היהודי בהר הזיתים.
פרסם מאמרים בבמות תורניות שונות, בהם "אור תורה" שהופיע בירושלים, ובקובץ "בית ועד לחכמים" שיצא לאור בניו יורק.
מוסעב חדר
קריירת מועדונים
חדר החל את הקריירה המקצוענית שלו בא-סד מליגת העל הקטרית. במשך השנים הושאל לשני מועדונים מליגת העל הקטרית, א-ריאן ואל-ערבי.
קריירה בינלאומית
ב-9 במרץ 2017 ערך חדר את הופעת הבכורה שלו בנבחרת קטר, בהפסד 1–2 לנבחרת אזרבייג'ן במשחק ידידות. הוא היה חלק מסגל הנבחרת בטורניר גביע הזהב 2021, וערך הופעה אחת בטורניר.
נכלל בסגל נבחרת קטר לטורניר מונדיאל 2022.
שוקולד
שוקולד הוא ממתק העשוי מזרעים מותססים, קלויים וטחונים של עץ הקקאו הטרופי (Theobroma cacao; "תאוברומה" ביוונית 'מזון האלים'). השוקולד הוא שילוב של מוצקי קקאו וסוכר בשילוב מרכיבים נוספים - לציטין, שתפקידו לסייע למסה להיות נוזלית יותר בהתכת השוקולד (תרחיף) ולא ליצירת תחליב כבדרך כלל, מכיוון ששוקולד לא מכיל נוזלים, ולעיתים ונילין כרכיב טעם. פעמים רבות מכיל השוקולד גם חלב ומוצריו.
ישנם שלושה זנים של עצי קקאו אשר בפוליהם משתמשים לצורך הכנת שוקולד. היקר והנדיר ביותר הוא הקריולו, המשמש כ־10% מתעשיית השוקולד. לפולים של עץ זה טעם מריר פחות וארומטי יותר מאשר שאר פולי הקקאו. פורסטרו הוא הזן הפורה ביותר, בו משתמשים ב־80% מתעשיית השוקולד, ואילו ה־10% הנותרים הם מהזן טריניטריו שהוא הכלאה של שני הזנים האחרים.
בעל מקצוע העובד עם שוקולד ומייצר פרלינים ומוצרי שוקולד נקרא "שׁוֹקוֹלַטְיֵיר" או "שׁוֹקוֹלַטְיֵיה" (מצרפתית: Chocolatier).
ההיסטוריה של השוקולד
בני המאיה היו כפי הנראה הראשונים שהשתמשו בפולי עץ הקקאו למאכל. האצטקים גם הם היו צרכנים של שוקולד. הם היו מכינים משקה מר (ללא תוספת סוכר) מפולי קקאו טחונים, לעיתים בתוספת פלפל חריף, וניל ופיגמנטו. משקה זה שימש כמשקה מעורר ונחשב לתרופה למחלות שונות וכתרופה לכאבי בטן. עבור האירופאים משקה מר זה היה בבחינת "טעם נרכש".
הראשון שהביא את הקקאו לאירופה היה הרנאן קורטס, שלקח איתו פולי קקאו בחזרה לספרד כמתנה למלך קרלוס הראשון לאחר שהבחין שהמקומיים מתייחסים לפולים אלו כבעלי ערך רב. אולם רק קרוב למאה שנים לאחר מכן, מגלה הארצות ארננדו דה סוטו הכיר לאירופאים את פרי עץ הקקאו באופן מעמיק יותר. המשלוח הראשון המתועד של פולי קקאו לאירופה היה בשנת 1585. בשלב זה עדיין שימשו פולי הקקאו למשקה בלבד, אלא שהאירופאים החליפו את הצ'ילי במשקה האינדיאני בסוכר שהמתיק את המשקה המר, וכך נוצר השוקו. במאה ה-17 נחשב משקה הקקאו למצרך מותרות בקרב האירופאים.
בשנת 1828, הולנדי בשם קונרד ון הוטן המציא שיטה להוציא את השומן מתוך פולי הקקאו וליצור אבקת קקאו וחמאת קקאו. תהליך זה איפשר את יצור טבליות השוקולד המודרניות. ככל הידוע, האנגלי ג'וזף פריי ב־1847 היה הראשון שיצר שוקולד למאכל. דניאל פטר, יצרן דברי מתיקה שווייצרי החל לערוך ניסויים בהוספת חלב אל תוך השוקולד. ב־1875 הוא שיווק את שוקולד החלב הראשון, לאחר שנעזר בפיתוח תהליך יצירת אבקת החלב של אנרי נסטלה. רודולף לינדט השווייצרי המציא את תהליך החימום והערבול של התערובת שאיפשר יצירת מרקם חלק ואחיד של ממתק השוקולד.
מקור המלה שוקולד הוא בשפת נאוואטל של האצטקים, אשר הפיקו מהזרעים משקה שאותו כינו "שוקולטל" (xocolātl, מילולית: "מי קקאו").
היסטוריית תעשיית השוקולד בישראל
בתקופת מלחמת העולם השנייה חלה ירידה בייצור השוקולד בארץ בשל התמעטות ההזמנות הצבאיות ובשל המחסור בפולי קקאו. ב-1943 הגיעה תפוקת השוקולד ל-2,320 טון וב-1945 ירדה ל-1,446 טון.
שנות עצמאות המדינה הראשונות לא היטיבו עם הענף. תעשיית השוקולד הייתה בין הענפים הראשונים שהרגישו את משטר הצנע בארץ. ב-21 באפריל 1949 נאסר הייצור של שוקולד בטבלאות או במשקל פרט ל'שוקולדת-סטאנדארט', ונקבעו לו מחירי מקסימום. גם מכירת ממתקים נוספים הוגבלה. ב-1951 הופיע צו חדש: כדי להילחם בשוק השחור החליט משרד החקלאות להקים 4 חברות לשיווק ממתקים שיהיו בפיקוח ממשלתי. החברות הללו תרכזנה במחסניהן את כל תוצרת מפעלי השוקולד והממתקים ומשם תחולק על ידי סיטונאים למכולות וקיוסקים. חנויות השוקולד והממתקים נפגעו מהתוכנית והתנגדו לה נחרצות.
בדצמבר 1953 בוטל הפיקוח על המחירים, אך הייצור המקומי המשיך לרדת. הירידה בביקוש החריפה ב-1956 עקב העלאת מחירי השוקולד כתוצאה מהעלאת המכס על הקקאו.
באוקטובר 1957 התפוצצה "פרשת הסוכר": מפעלים מכרו סוכר שנועד לצרכים תעשייתיים לשוק החופשי.
ב-1965 הותר יבוא חופשי של שוקולד. באותה השנה צרך הישראלי 1.4 ק"ג שוקולד לנפש.
ב-1985 נוסד מפעל "ורד הגליל" בצפת בשותפותם של "כור מזון" ו"אלפורז" השווייצרית, וב-1996 החלה לפעול חברת "מקס ברנר" כחנות שוקולד ברעננה. הצלחתה הביאה לפתיחת סניפים נוספים. ב-2001 נרכשה החברה על ידי עלית.
ב-1977 נכנס "שוקולד נסטלה" לרשתות השיווק בישראל בשותפות עם חברת "אסם". בשנה זו הגיעה צריכת השוקולד הממוצעת ל-2.5 ק"ג בשנה. המותג החזק ביותר בישראל "שוקולד פרה" של עלית שתפס נתח של 27% משוק השוקולד בישראל.
השוקולד השפיע גם על הרבה סרטים וספרים מפורסמים כגון: צ'ארלי והשוקולדה (1964), כמו מים לשוקולדה (1989), שוקולד (2000).
סוגי שוקולד
ישנם ארבעה סוגים עיקריים של שוקולד, המסווגים לפי מרכיביהם העיקריים: "מוצקי קקאו", "חמאת קקאו", רכיבי חלב (בדרך כלל אבקת חלב) וסוכר. גופי רגולציה, כדוגמת מנהל המזון והתרופות האמריקאי, מגדירים את היחסים בין מרכיבי סוגי השוקולד, אך ההגדרות אינן בהכרח אחידות:
לאחר תהליך ההכנה הבסיסי, עובר השוקולד עיבוד במהלכו הוא מעוצב בצורות שונות, בטבלאות או משמש כציפוי לחומרי מילוי שונים. בצורתו הנפוצה ביותר נמכר השוקולד בחפיסות. לעיתים מוסיפים לשוקולד טעמים כמו מנטה, תפוז או תות שדה (אך גם צ'ילי), או מרכיבים נוספים, כמו אגוזים, שקדים, קרמל וצימוקים. שוקולד אוורירי הוא שוקולד בטבלה, נפוח יותר, המיוצר בתהליך המותיר בועות אוויר מרובות בגופו, כחלק ממרקמו.
שוקולד הוא מרכיב נפוץ בגלידות, בעוגיות, בעוגות, בממרחי שוקולד ובקינוחים אחרים.
פרלינים הם ממתקי שוקולד בציפוי שוקולד (העשוי בתבנית או בטבילה ידנית) ובתוכם מלית, לרוב על בסיס שוקולד ושמנת או חמאה, עם תוספות טעם שונות כגון מחיות פרי או אגוזים, תבלינים, קרמל ועוד.
קטיף והתססה
ראשית, תרמילי הקקאו, המכילים פולי קקאו, נקטפים. הפולים מופרדים מן הציפה הלבנה של הפרי ומונחים לתסיסה. לאחר מכן, קולים וממיינים את הפולים.
טימפור
השלב האחרון נקרא טימפור ("טמפרינג"). לחמאת הקקאו יש שש צורות התגבשות שונות שרק אחת מהן תיתן תוצאה טובה לשוקולד שיהיה קשיח ומבריק. הגבישים השונים נוצרים בטמפרטורות שונות ובתנאים שונים ועל מנת לייצר את צורת הגביש הנכונה (הנקרא גביש בטא), יש לחמם את התערובת לטמפרטורה של 45°-50° צלזיוס, לקרר תוך כדי תנועה מתמדת לטמפרטורה של 28°-29° צלזיוס, ולחמם שוב עד 30°-32° צלזיוס. בתהליך זה, יתגבש השוקולד בצורה אידיאלית. בשלב זה, השוקולד מוכן למזיגה לתבניות ליצירת טבלאות או לכל שימוש אחר.
בזמן עבודה עם שוקולד, לצורך הכנת פרלינים, קישוטים או כל דבר אחר הדורש המסת שוקולד והתקשותו בחזרה, יש לחזור על תהליך הטימפור. ישנן מכונות המבצעות את התהליך וניתן לבצע אותו גם באופן ידני על ידי המסה (על אמבט אדים, במיקרוגל או בדרך אחרת) וקירור על גבי לוח שיש תוך תנועה מתמדת. אחרי החימום הנוסף (ל-29°-32°) יש לשמור על השוקולד בטמפרטורה זו כדי לשמור עליו במצב מתאים לעבודה.
ערכים תזונתיים
השוקולד הוא מזון עתיר אנרגיה: פולי הקקאו מהם מכינים את השוקולד מכילים כ-50% חמאת קקאו (סוג של שמן צמחי), וכן מכילים פחמימות וחלבונים. יתרה מזאת, בתהליך הייצור מוסיפים לו בדרך כלל סוכר (שהוא המרכיב העיקרי ברוב סוגי השוקולד), חלב או שמנים אחרים המגדילים את ערכו הקלורי של המוצר הסופי. אי לכך, צריכה של כמויות גדולות של שוקולד עלולה לגרום להשמנה.
השוקולד כחומר ממריץ
השוקולד מכיל חומר ממריץ בשם תאוברומין, כמויות קטנות של אנאנדמיד שהוא מוליך עצבי כמו גם קפאין וטריפטופן בכמויות קטנות. השוקולד ידוע גם כחומר ממריץ מאוד אפקטיבי לסוסים, והשימוש בשוקולד נאסר במרוצי סוסים.
רעילות לבעלי חיים
בכמויות גדולות מידי התאוברומין בשוקולד רעיל לחיות כגון סוסים, כלבים ותוכים משום שהם אינם מסוגלים לפרק אותו באופן יעיל. התאוברומין עלול להתקיים במחזור הדם שלהם במשך כ-20 שעות (בניגוד ל-2–3 שעות אצל בני אדם) ולגרום להתקף אפילפטי, התקף לב, דימומים פנימיים ואף מוות.
עבור כלב קטן (במשקל כ־5 קילוגרם), כמות קטלנית של שוקולד חלב היא כ־280 גרם. עבור כלב בינוני, במשקל 25 קילוגרם, כמות קטלנית של שוקולד חלב תהיה כ־1.4 קילוגרם. בשוקולד כהה מתוק יש כ־50% יותר תאוברומין ולכן הוא יותר מסוכן לכלבים.
ברכתו
לדעת רוב הפוסקים ברכת השוקולד היא 'שהכל', מכיוון שבמהלך הייצור השתנתה צורתו, ומראהו של השוקולד לא דומה כלל למראיהם של פולי הקקאו. אך הרב דוב ליאור פסק כי ברכתו היא 'העץ', מכיוון שלא מקובל לאכול את הפולים כפי שהם אלא רק בתור שוקולד. על טענת שינוי מראה משיב הרב ליאור כי אין נחשב זה לשינוי מראה, מכיוון שצבעו של השוקולד נותר זהה לצבעם של הפולים. <!--
בשולחן ערוך (סי' רג סעיף ז) כתב שעל בשמים שחוקים שמערבים אותם בסוכר, מברך כברכת הבשמים ולא הסוכר, כי הבשמים עיקר, וכתוב במשנה ברורה (ס"ק יג) שדין זה אפילו אם הבשמים הם המיעוט והסוכר הוא הרוב, שכיון שהסוכר טפל לבשמים שאינו בא אלא למתקן ולכן אין לברך על הסוכר. ולפי זה הרב שלמה זלמן אויערבך (שו"ת מנחת שלמה ח"א סי' צא אות ב) שאל על מנהג העולם שמברכים שהכל על השוקולד, הרי הקקאו הוא כבשמים שחוקים המעורבים עם סוכר, כיוון שדרך אכילתו הוא על ידי כתישתו וריסוקו? ואין לומר שהוא משום שפרי הקקאו אינו נאכל כלל כמו שהוא, וצריך כתישה וריסוק עד שנהפך לדבר אחר, שהרי עדיין הוא דומה הוא לאינגבע"ר [זנגביל] שאינו נאכל כלל אלא על ידי שחיקה ובצירוף עם דברים אחרים, וברכתו בורא פרי העץ. אמנם, למעשה הוא הורה (מאור השבת ח"ב מכתב ל אות ב, חיכו ממתקים ח"א ברכות עמ' צח) לברך 'שהכל'. והוסיף (ותן ברכה קונטרס התשובות סי' רב אות ט), שבשקד המצופה בשוקולד שמסופק אם השוקולד הוא הרוב או השקד, אין נכון שיברך 'בורא פרי העץ' ויפטור את שניהם, כיוון שלמעשה המנהג לברך על שוקולד 'שהכל', אלא יברך 'שהכל' על שניהם מספק.
ובשו"ת שבט הלוי (ח"ז סי' כז אות ב) כתב, שמשום ששוקולד אינו קקאו טחון נקי בלבד, שקקאו טחון כשלעצמו הוא קצת מר, אלא תערובת של קקאו עם הרבה חמאת קקאו ועוד מינים, ובאופן כזה לא דיברו הפוסקים, ונוטה יותר לברכת שהכל. והוסיף, שיש לצרף את דברי השערי תשובה בשם העמק ברכה שהביא הביאור הלכה שאם הזנגביל מעוך וכתות לגמרי עד שאינו ניכר מה הוא [אף על פי שיודע שהוא זנגביל] מברך שהכל, ואם כן הוא הדין כאן, ואף על פי שהביאור הלכה פקפק בדבריו עדיין לא דחהו לגמרי.
וכן כתב בשו"ת אור לציון (ח"ב פי"ד תשובה ה) שמברכים על שוקולד שהכל, כי ספק שמא עץ הקקאו הוא מעצי סרק, שאפילו שבזמנינו מגדלים אותו, אבל תמיד הוא היה עץ סרק. וכן כתב בחוט שני (ברכות עמ' קפח ס"ק ז) שברכתו שהכל, כי השוקולד עבר עיבודים ושינויים רבים ובוודאי שאין הפרי ניכר בו, ואינו דומה לסתם פרי שדרכו בריסוק. וכן כתב הרב משה פיינשטיין בשו"ת אגרות משה (או"ח ח"ג סי' לא) שברכת השוקולד שהכל. -->
לאופרד 1
לאופרד 1 (גרמנית: Leopard 1) הוא טנק המערכה העיקרי הראשון שתוכנן ויוצר בגרמניה לאחר מלחמת העולם השנייה.